‎În prima clipă când am încercat ‎să mă desprind de el,
‎m-a apucat de gât
‎și m-a strâns atât de tare…
‎Eram îngrozită.
‎DEPARTAMENTUL DE CORECȚII MISSOURI
‎Știam că se poate termina ‎într-un singur fel.
‎Și…
‎n-aveam să permit ‎să se termine cu moartea mea.
‎ÎN FIECARE AN, ÎN SUA,
‎PESTE 8.000 DE PERSOANE ‎SUNT CONDAMNATE PENTRU CRIMĂ
‎DINTRE ACESTEA, ‎MAI PUȚIN DE 12% SUNT FEMEI
‎Știam că trebuie să…
‎Trebuia să ripostez.
‎ACEASTA ESTE POVESTEA ‎DEȚINUTEI NR. 1335965
‎UN SERIAL NETFLIX
‎IUBIRE DE MAMĂ
‎PROPRIETATEA ÎNCHISORII DE STAT ‎ACCESUL INTERZIS
‎DEPARTAMENTUL DE CORECȚII MISSOURI ‎CENTRUL CORECȚIONAL CHILLICOTHE
‎ÎN 2017, JEMA DONAHUE L-A ÎMPUȘCAT MORTAL ‎PE SOȚUL EI, JAVON DONAHUE
‎LA PROCES, A PLEDAT NEVINOVATĂ ‎LA ACUZAȚIA DE OMOR
‎Mereu mi-am văzut părinții ‎foarte iubitori.
‎Rețin că tata o săruta pe mama ‎dimineața în bucătărie și…
‎mereu mi-am dorit asta.
‎Mă numesc Jema Donahue.
‎Am primit zece ani de închisoare ‎la Departamentul de Corecții.
‎M-am născut la Berlin, în Germania.
‎Tata era militar.
‎Eram cea mai mică din familie.
‎Se spune că cel mai mic e răsfățat, ‎dar în casa mea n-a fost așa.
‎Nu scăpam nepedepsită.
‎Eram pedepsită ‎aproape înainte să fac ceva.
‎Nu prea aveam prieteni, ‎fiindcă ne mutam o dată la cinci ani.
‎Ne iubeam și ne acceptam ca familie.
‎ÎN 1990, FAMILIA JEMEI S-A ÎNTORS ÎN SUA,
‎MAI ÎNTÂI ÎN MISSISSIPPI, ‎ÎNAINTE SĂ SE STABILEASCĂ ÎN MISSOURI
‎Am învățat acasă ‎din clasa a doua până într-a șasea.
‎Apoi, mama a decis să ne înscrie pe mine ‎și pe fratele meu la școala publică.
‎Copiii erau mult mai avansați decât mine.
‎Știau mai multe ‎despre lumea din jurul lor,
‎pe când noi parcă fuseserăm ‎ținuți într-o bulă.
‎Ultimul an de gimnaziu a fost foarte greu.
‎CÂND JEMA AVEA 13 ANI,
‎A FOST AGRESATĂ SEXUAL ‎DE UN BĂRBAT DE 20 ȘI CEVA DE ANI
‎După agresiune, am implorat-o pe mama ‎să nu sune la poliție,
‎fiindcă voiam să mă prefac
‎că nu s-a întâmplat nimic.
‎Mi-a promis că n-o va face, dar a făcut-o.
‎POLIȚIA
‎Rețin că poliția încerca ‎s-o descurajeze pe mama
‎să depună plângere,
‎dar, evident, ‎mama fiind o adevărată ursoaică,
‎asta a împins-o să continue.
‎ATACATORUL JEMEI A FOST GĂSIT VINOVAT ‎ȘI CONDAMNAT LA 120 DE ZILE DE ÎNCHISOARE
‎DAR, CURÂND, DETALIILE AGRESIUNII ‎AU DEVENIT CUNOSCUTE PUBLICULUI LARG
‎Am avut parte de multe hărțuiri.
‎A trebuit să plec din cartier.
‎O învinuiesc pe mama
‎pentru multe lucruri ‎care mi s-au întâmplat în adolescență.
‎A devenit foarte protectoare.
‎Nu prea aveam voie să am prieteni.
‎Mama verifica pe toată lumea.
‎Așa că stăteam mult acasă.
‎LA 16 ANI, ÎN ULTIMUL AN DE LICEU, ‎JEMA A RĂMAS ÎNSĂRCINATĂ
‎Toți cei din jur îmi spuneau ‎că mi-am distrus viața.
‎În ziua în care l-am născut pe fiul meu
‎și l-am privit în ochi,
‎am știut
‎că aș face orice
‎pentru copiii mei.
‎CÂND FIUL EI, BENJAMIN, AVEA TREI ANI, ‎JEMA A MAI AVUT O FIICĂ, PE CARMELLA
‎Nimic nu se compară
‎cu a veni acasă ‎după o zi grea la muncă și…
‎a păși pe acea ușă,
‎unde copiii tăi aleargă spre tine ‎și te cuprind cu brațele.
‎Lăsați-mă puțin.
‎ÎN 2007, JEMA ERA NECĂSĂTORITĂ
‎ȘI S-A MUTAT ÎN WARRENSBURG, MISSOURI, ‎CU CEI DOI COPII AI SĂI
‎ÎN TIMP CE FRECVENTA COLEGIUL, ‎L-A CUNOSCUT PE JAVON DONAHUE
‎Ne-a făcut cunoștință un prieten comun.
‎Javon fusese închis ‎și tocmai ieșise din închisoare.
‎Același prieten comun mă întrebase
‎dacă îl las ‎să-mi folosească adresa ca domiciliu.
‎Am acceptat.
‎Știu că eram curioasă ‎în legătură cu copilăria lui,
‎fiindcă era foarte diferită de a mea.
‎Avusese o viață grea și…
‎era ceva nou pentru mine,
‎era aproape tragic.
‎Fusese închis
‎pentru producere ‎și distribuție de droguri.
‎Dar am crezut că fusese reabilitat
‎și că își schimbase viața.
‎Așa că, de la bun început, ‎am avut această…
‎dorință, de parcă simțeam nevoia ‎să-l protejez.
‎Nu am stabilit niciodată ‎că o să fim împreună.
‎S-a întâmplat, pur și simplu.
‎Eu mergeam ‎la Universitatea Central Missouri.
‎Și el stătea acasă cu copiii.
‎Și asta mi-a arătat
‎că putea fi de încredere cu copiii mei.
‎DUPĂ PATRU LUNI DE RELAȚIE,
‎POLIȚIA A MERS LA EI ACASĂ ‎CU UN MANDAT DE PERCHEZIȚIE
‎Polițistul mi-a spus atunci
‎că Javon e un cunoscut ‎traficant de cocaină în acel comitat.
‎Și am rămas mască,
‎fiindcă nu mai auzisem ‎și nu mai văzusem așa ceva.
‎Și a fost prima
‎clipă în care am înțeles
‎că poate se întâmplă lucruri ‎pe la spatele meu, de care nu știam.
‎Eram furioasă pe Javon.
‎I-am spus să plece și să ne lase în pace.
‎M-a apucat de gât ‎și m-a strâns atât de tare,
‎încât mă sugruma.
‎Știu că am ajuns ‎să nu mai pot respira și eram îngrozită.
‎Iar el îmi spunea: ‎„N-o să mă părăsești niciodată.
‎O să mă părăsești ‎doar dacă te omor, nenorocito.”
‎Îmi amintesc că i-am spus: „Te iubesc.
‎De ce-mi faci asta?”
‎Și el mi-a zis:
‎„Frica durează mai mult decât iubirea.” ‎De parcă nu voia să audă
‎că îl iubesc.
‎JEMA A RĂMAS CU JAVON
‎ȘI ÎN 2011 A ACCEPTAT SĂ SE MĂRITE CU EL ‎ȘI SĂ SE MUTE ÎN PENNSYLVANIA
‎Îmi spuneam că, dacă l-aș putea ajuta ‎sau îndepărta de zona drogurilor,
‎am avea o căsnicie mai bună.
‎Dar abuzurile lui Javon au continuat ‎pe tot parcursul căsniciei.
‎Am învățat din timp,
‎că, cu cât mă zbăteam mai puțin ‎în timpul unei strangulări,
‎cu atât leșinam mai repede.
‎Și era mai ușor.
‎Chiar cred
‎că Javon m-a iubit.
‎Dar n-a știut să-mi arate asta ‎decât prin violență.
‎Era pur și simplu…
‎un coșmar,
‎dar cred că asta a făcut totodată
‎ca vremurile bune să fie atât de plăcute, ‎fiindcă erau foarte puține
‎și le prețuiam.
‎DUPĂ CINCI ANI DE CĂSNICIE, ‎JEMA L-A PĂRĂSIT ÎN SFÂRȘIT PE JAVON
‎S-A MUTAT CU COPIII SĂI ÎNAPOI ÎN CASA ‎PĂRINȚILOR EI, DIN MISSOURI
‎DAR JAVON S-A DUS DUPĂ EA
‎ȘI A CONVINS-O SĂ RĂMÂNĂ CU EL
‎Nu voiam să știe nimeni cât de rău este,
‎așa că am încercat să țin totul secret ‎și să-l liniștesc.
‎Dar era mai aproape de vechii lui amici ‎și a început să se drogheze din nou,
‎iar situația s-a înrăutățit.
‎Mă încuia în cameră.
‎Mă bătea cu o curea.
‎Îmi ținea cuțite și șurubelnițe la gât ‎în timp ce mă agresa sexual.
‎Și îmi spunea:
‎„O să omor pe toată lumea. ‎N-am nimic de pierdut.”
‎Și îl credeam.
‎În acel moment, am știut…
‎că trebuie să se schimbe ceva, ‎căci nu mai era vorba despre mine.
‎Nu mă rănea doar pe mine. ‎Amenința că va răni pe toată lumea.
‎ÎN MARTIE 2017, ‎MAMA JEMEI A AJUTAT-O SĂ OBȚINĂ
‎UN ORDIN DE RESTRICȚIE TEMPORAR ‎ÎMPOTRIVA LUI JAVON
‎ORDINUL ÎI INTERZICEA LUI JAVON SĂ AIBĂ ‎VREUN CONTACT CU JEMA SAU CU FAMILIA EI
‎Și așa am ajuns în Vinerea Mare,
‎care era pe 14 aprilie 2017.
‎Îmi amintesc că eram foarte neliniștită,
‎fiindcă era prima dată ‎de la obținerea ordinului de protecție
‎când urma să fiu singură în casă.
‎BINECUVÂNTEAZĂ ACEASTĂ BUCĂTĂRIE
‎Am coborât la parter.
‎Și, când am deschis ușa camerei de zi…
‎Javon stătea acolo.
‎S-a năpustit asupra mea ‎și m-a prins de gât.
‎A început să mă târască pe scări în sus
‎de gât.
‎Cel mai înfricoșător lucru din lume ‎e să știi că altcineva
‎îți ține viața în mâinile sale.
‎A început să verifice ferestrele și ușile, ‎ca să fie sigur că sunt încuiate.
‎S-a dus înapoi jos.
‎Iar apoi
‎l-am auzit strigându-mă.
‎Și am coborât la parter.
‎Când am intrat în dormitor,
‎avea o armă în mână.
‎Și a apăsat pe trăgaci.
‎Arma s-a blocat. Nu s-a declanșat.
‎S-a enervat că arma nu funcționa
‎și m-a lovit cu ea în cap.
‎Și, de câte ori mă lovea,
‎cădea pe jos.
‎Așa că am ridicat-o și rețin că…
‎am țintit spre el și…
‎i-am spus: „Pleacă! Ieși!”
‎Și n-a vrut.
‎A făcut un pas în față
‎și, când a înaintat, am apăsat pe trăgaci.
‎L-am lovit chiar aici, în umărul stâng.
‎Și a țipat:
‎„M-ai lovit!”
‎Apoi s-a aruncat din nou asupra mea ‎și m-a apucat de încheieturi.
‎Aveam mâinile așa, în sus, ‎iar el îmi ținea ambele încheieturi
‎și am apăsat din nou pe trăgaci.
‎Mă arunca și mă izbea de pământ.
‎În acea mișcare, ‎am apăsat din nou pe trăgaci.
‎Când a aterizat peste mine,
‎în timp ce cădeam la pământ,
‎a zis: „Dă-o-n mă-sa! ‎O să murim împreună, nenorocito.”
‎Și-a pus capul lângă al meu,
‎a apucat capătul armei
‎și a țintit spre urechea lui stângă.
‎Mi-am încolăcit degetul ‎ca să controlez mânerul
‎și am apăsat pe trăgaci.
‎Și…
‎îmi amintesc acea lovitură finală.
‎I-am simțit greutatea deasupra mea.
‎Totul era negru.
‎Nu mi-am dat seama că am ochii închiși.
‎Credeam că e negru pentru că sunt moartă.
‎Credeam că e…
‎Și apoi
‎m-am târât de sub el când mi-am dat seama
‎că s-a terminat și că nu sunt moartă.
‎Când mama a venit de la serviciu…
‎telefonul suna.
‎Numele apelantului ‎era „Comitatul Johnson”.
‎Nu-mi amintesc când am sunat la 911, ‎dar știu că am sunat.
‎Și i-am dat ei telefonul.
‎Dădeam din cap în semn de negare.
‎Îi ziceam: „Te rog.”
‎În acel moment, simțeam
‎că cea mai bună decizie ‎de a-mi apăra familia și copiii
‎era să nu…
‎spun nimănui.
‎Mama a răspuns la telefon.
‎Și a spus că a fost o greșeală. ‎„N-am vrut să sunăm.”
‎Cei de la dispecerat i-au spus:
‎„O să trimitem oricum pe cineva acolo.”
‎Așa că am ieșit
‎și am așteptat poliția afară.
‎Rețin că mama a ieșit pe scările din față,
‎m-a bătut pe umăr, ‎m-a frecat pe spate și mi-a zis:
‎„Hai înăuntru, Jem! Nu vine nimeni.”
‎LA ȘAPTE ZILE ‎DE LA MOMENTUL ÎMPUȘCĂTURILOR,
‎JEMA A FOST ARESTATĂ ȘI ACUZATĂ ‎DE UCIDEREA LUI JAVON
‎PROGRAM DE SĂRBĂTORI
‎Mă numesc Margaret Heffernan
‎și sunt mama Jemei Donahue.
‎Jema e cea mai mică ‎dintre cei trei copii ai mei.
‎Când era bebeluș, ‎îmi amintesc că stătea în poala mea
‎și-i ziceam: ‎„Nu vei fi niciodată prea bătrână.”
‎A excelat la școală.
‎Lucrurile mergeau în direcția bună
‎până când a fost agresată sexual la 13 ani ‎de un bărbat de 21 de ani.
‎LA O SĂPTĂMÂNĂ DUPĂ AGRESAREA JEMEI, ‎ÎN 1998, ATACATORUL NU FUSESE ACUZAT
‎Mi s-a oferit scuza că nu l-au găsit.
‎Am fost foarte surprinsă.
‎MARGARET A DECIS ‎SĂ IA LUCRURILE ÎN PROPRIILE MÂINI
‎Așa că i-am spus fiului meu ‎să meargă la școală.
‎Primul care îmi spunea unde e…
‎MAMA JEMEI
‎…primea o sută de dolari.
‎În 15 minute, a sunat telefonul
‎și mi s-a spus unde e.
‎Și am ieșit,
‎am stat în mașină
‎și l-am așteptat să vină la mașina lui,
‎apoi l-am urmărit.
‎A început să vină spre mine ‎și să mă înjure.
‎Parcă s-ar fi declanșat ceva în mine.
‎Și am condus direct spre el.
‎Voiam să-l lovesc.
‎Iar individul a sărit peste gardul viu.
‎Mi-am pierdut judecata, aș putea spune.
‎Cei de la departamentul șerifului ‎au venit la mine acasă.
‎ȘERIFUL
‎Au spus
‎că, poate, dacă nu depun plângere ‎împotriva lui,
‎nu depun nici ei împotriva mea.
‎Am zis că nu renunț la acuzații.
‎Jema a fost supărată pe mine
‎că am contactat poliția.
‎A simțit că am trădat-o
‎și aș putea spune că relația noastră
‎a fost afectată în adolescența ei ‎din cauza asta.
‎Vrei să-ți protejezi copilul.
‎Și vrei să te ocupi de o problemă.
‎Mi-a scăpat de sub control.
‎PE PARCURSUL ÎNTREGII CĂSNICII CU JAVON, ‎JEMA I-A ASCUNS MAMEI SALE ABUZURILE
‎ÎN 2014, MARGARET L-A CONFRUNTAT PE JAVON ‎CU SUSPICIUNEA CĂ O ABUZEAZĂ PE JEMA
‎L-am luat la întrebări spunându-i: ‎„Ai bătut-o pe fiica mea?”
‎Și nu mi-a răspuns.
‎I-am spus: ‎„Tocmai mi-ai răspuns nespunând nimic.”
‎I-am zis: „Promite-mi ‎că nu te mai atingi niciodată de ea”,
‎dar n-a vrut să spună acele vorbe.
‎Sunt furioasă ‎că mi-a rănit fiica în mod repetat.
‎Mai ales când l-am rugat frumos ‎să n-o facă.
‎E o supraviețuitoare ‎a violenței domestice.
‎A fost legitimă apărare.
‎Nimeni nu știe ce o să facă ‎până nu se află în situația respectivă și…
‎Și s-a terminat.
‎NICI JEMA, NICI MARGARET N-AU DECLARAT ‎NICIODATĂ MOARTEA LUI JAVON
‎POLIȚIA A ÎNCEPUT SĂ-L CAUTE PE JAVON ‎DOAR DUPĂ ȘASE ZILE,
‎ÎN URMA UNUI PONT ANONIM
‎BIROUL ȘERIFULUI ȘI ÎNCHISOAREA
‎Mă numesc Aaron Brown și sunt maior
‎la Biroul Șerifului ‎din Comitatul Johnson, Missouri.
‎M-a sunat o sursă.
‎Mi-a spus că Javon Donahue
‎a fost împușcat mortal de soția sa, Jema.
‎BIROUL ȘERIFULUI - COMITATUL JOHNSON
‎În acest proces,
‎cadavrul a fost dus la fermă ‎și îngropat acolo.
‎„FERMA” ERA UN LOC CUNOSCUT PENTRU DROGURI
‎LA MAI PUȚIN DE 30 KM ‎DE UNDE LOCUIAU MARGARET ȘI JEMA
‎Ne-am dus la reședință, la fermă.
‎Dar comitatul Johnson e rural.
‎E o zonă de ferme, cu pășuni.
‎Așa că, mergând pe drum, ‎nu poți vedea prea multe, doar casa.
‎Aveam nevoie de un elicopter ‎sau de un avion ca să vedem proprietatea.
‎ZBORUL DEASUPRA FERMEI A DEZVĂLUIT ‎MAI MULTE LOCURI SĂPATE RECENT
‎În acel moment, era un loc al crimei.
‎Am delimitat zona
‎și am început să-i interogăm ‎pe toți cei prezenți pe proprietate
‎sau în casă.
‎Și, în cursul unei discuții ‎cu o persoană de la fermă,
‎aceasta mi-a zis că știe ‎unde e îngropat Javon pe proprietate.
‎Și ne-a condus la Javon.
‎Am dezgropat cadavrul,
‎înfășurat într-o prelată albă, ‎cu frânghie în jurul prelatei.
‎BIROUL ȘERIFULUI ȘI ÎNCHISOAREA
‎ÎN CURSUL INTEROGATORIILOR EFECTUATE ‎DE POLIȚIE, MR. BROWN A AFLAT
‎NUMELE PERSOANELOR ‎CARE L-AU ÎNGROPAT PE JAVON
‎Trebuia să găsim acele persoane ‎și să le interogăm imediat.
‎Una dintre ele era, întâmplător, ‎mama Jemei.
‎PE 22 APRILIE 2017, ‎MARGARET A FOST INTEROGATĂ DE POLIȚIE
‎Opriți-l!
‎Opriți-l și vă spun tot.
‎MARGARET A POVESTIT POLIȚIEI ‎CE S-A ÎNTÂMPLAT
‎CÂND A AJUNS ACASĂ ÎN ZIUA ‎ÎN CARE AU AVUT LOC ÎMPUȘCĂTURILE
‎Le-am spus că am văzut-o ‎pe Jema stând afară, buimacă.
‎A zis: „Javon e în casă.”
‎I-am zis: „Trebuie să sunăm la poliție.”
‎„Nu, e mort.”
‎I-am zis: „Ești sigură că e mort?” ‎Și ea a zis: „E mort.”
‎Sunase la 911 și închisese.
‎Cei de la 911 au sunat înapoi.
‎Mi-a aruncat telefonul. ‎A dat din cap în semn de negare
‎fără să spună nimic.
‎Și le-am spus ‎că îmi pare rău că i-am deranjat,
‎dar făcusem o greșeală.
‎Mi-au zis: „Din păcate, ‎tot trebuie să trimitem pe cineva acolo.”
‎Și am zis: „Înțeleg.”
‎Îmi amintesc că i-am spus:
‎„Când vine poliția, Jema,
‎te rog, lasă-mă să le spun ‎că eu am făcut-o.
‎Mi-am trăit viața.
‎„Tu ai copii de crescut.”
‎A zis: „Nu, mamă. N-am s-o fac.”
‎Dar asta îmi doream să fac.
‎Am dezamăgit-o pe Jema când avea 13 ani
‎și am simțit
‎că nu-i pot face asta din nou.
‎Îmi amintesc ‎că relația noastră s-a deteriorat
‎peste noapte.
‎Nu voiam să mai trec prin asta.
‎MARGARET ȘI JEMA ‎AU AȘTEPTAT AFARĂ SOSIREA POLIȚIEI
‎Probabil am stat afară ‎vreo 45 de minute și n-au venit.
‎Și mi-am zis că poate așa trebuie să fie.
‎Când poliția n-a venit, am decis
‎că vom lua lucrurile în propriile mâini.
‎M-am gândit: „Bine, putem face asta.
‎Putem scăpa basma curată.”
‎UN AMIC AL JEMEI A ACCEPTAT S-O AJUTE ‎PE MARGARET SĂ-L ÎNGROAPE LA FERMĂ
‎Am pus cadavrul lui Javon
‎într-o zonă pe care o săpase.
‎A zis: „Nu vreau să știi unde îl îngrop.
‎Mai am două gropi săpate.”
‎Și m-am gândit că e bine că nu voi ști.
‎JEMA NU A FOST PREZENTĂ LA ÎNMORMÂNTARE
‎M-am rugat ca Jema ‎să fie suficient de puternică
‎pentru a-și ține gura
‎și a nu sufla o vorbă nimănui.
‎Fiindcă va trebui ‎să luăm cu noi în mormânt
‎ceea ce am făcut.
‎DUPĂ MĂRTURISIREA EI, MARGARET ‎A FOST ACUZATĂ DE ABANDONAREA UNUI CADAVRU
‎A PRIMIT O SENTINȚĂ ‎DE CINCI ANI CU SUSPENDARE
‎ȘI A PETRECUT 30 DE ZILE DUPĂ GRATII
‎ÎN ACEEAȘI ZI, ‎JEMA A MĂRTURISIT CĂ L-A ÎMPUȘCAT
‎ȘI A FOST ACUZATĂ DE OMOR
‎JEMA A PLEDAT NEVINOVATĂ ‎LA ACUZAȚIA DE OMOR
‎INVOCÂND SINDROMUL SOȚIEI BĂTUTE
‎MASCĂ FACIALĂ
‎Mă numesc dr. Lisa Witcher.
‎Și am fost legistul numit de stat ‎în cazul Jemei.
‎PSIHOLOG CLINICIAN
‎DR. WITCHER A PRIMIT SARCINA ‎DE A O EVALUA PE JEMA
‎ȘI DE A ANALIZA ‎ISTORICUL ABUZURILOR LUI JAVON
‎Când avem de-a face ‎cu sindromul soției bătute,
‎căutăm ciclul de violență.
‎MANDAT
‎Prima parte e faza ‎de acumulare a tensiunii.
‎POLIȚIA CAMERON, MISSOURI
‎Când începi să vezi cum autorul abuzului…
‎BĂRBATUL A ÎNTINS PUMNUL DREPT
‎…e provocat de tine sau de mediul din jur.
‎ȘI A LOVIT FEMEIA ‎ÎN PARTEA DREAPTĂ A FEȚEI
‎A doua fază e cea acută sau de criză.
‎DONAHUE A ÎMPINS-O ‎PE JEMA HEFFERNAN, SOȚIA SA.
‎Atunci apare violența.
‎A TRÂNTIT-O DE FRIGIDER ȘI A ȚIPAT LA EA.
‎Apoi, faza lunii de miere,
‎când bătăușul promite ‎că n-o să se mai întâmple niciodată.
‎Apoi ciclul începe din nou.
‎A fost un incident. ‎Eram într-o cameră de motel.
‎Și Javon m-a violat, m-a sodomizat
‎și apoi și-a sunat prietenul‎,
‎râdea și făcea glume,
‎spunând: „Cât îi ia să nu mai sângereze?”
‎Din rect. Și…
‎Orice pentru a mă umili sau a mă degrada.
‎Să suni și să te lauzi ‎că ai bătut o femeie…
‎Fie a făcut-o ca să intervină cineva,
‎fie e cu adevărat vrednic de dispreț.
‎E un om care crede că a făcut
‎ce trebuie
‎și a luat ce îi aparține.
‎Mă mir că Jema a rezistat atât de mult.
‎Și că trăiește ‎la sfârșitul acestei povești.
‎Dacă n-ar fi venit acasă în acea zi,
‎nu cred că ar fi încetat s-o urmărească.
‎Ea întrunește toți factorii
‎pe care îi căutăm
‎și care cercetările arată ‎că au legătură cu femeile care devin
‎soții bătute.
‎PROCESUL JEMEI A ÎNCEPUT ‎PE 13 NOIEMBRIE 2018
‎Din câte știu,
‎argumentul de soție bătută ‎invocat ca legitimă apărare
‎nu a avut încă succes în Missouri.
‎Există de ceva vreme, dar nu a fost ‎niciodată o apărare reușită.
‎Bine, haide!
‎Dar întrebarea nu era dacă suferea
‎sau nu de sindromul soției bătute.
‎Ci dacă a folosit sau nu forța letală
‎în mod justificat în condițiile date.
‎TRIBUNALUL COMITATULUI JOHNSON
‎O palmă peste față nu justifică ‎împușcarea cuiva.
‎Mă numesc Rob Russell
‎și am fost procurorul ‎care a acuzat-o pe dna Jema Donahue…
‎PROCUROR
‎…pentru uciderea lui Javon Donahue.
‎În timp ce cădeam la pământ, a zis:
‎„Dă-o-n mă-sa! ‎O să murim împreună, nenorocito.”
‎Și-a pus capul lângă al meu,
‎a apucat capătul armei
‎și a țintit spre urechea lui stângă.
‎Mi-am încolăcit degetul
‎și am apăsat pe trăgaci.
‎Și îmi amintesc ‎acea lovitură finală. I-am…
‎simțit greutatea deasupra mea.
‎Ei bine,
‎povestea ei nu se potrivește ‎cu rănile suferite de dl Donahue.
‎Are patru gloanțe în corp.
‎Una e în umăr.
‎Una e prin falcă.
‎Una e în ceafă.
‎RĂNI ÎMPUȘCATE LA CAP
‎Iar una e sub bărbie, drept în sus.
‎VEDERE ANTERIOARĂ
‎Împușcătura de la ceafă ‎ar fi fost mortală.
‎Împușcătura de sub bărbie a fost fatală.
‎I-ar fi rupt falca,
‎în așa fel încât să nu poată vorbi cu ea
‎și să-i spună că o iubește,
‎în acest moment gen ‎Romeo și Julieta, ‎și că aveau să moară împreună.
‎Nu s-a întâmplat, fiindcă nu putea vorbi.
‎Nu cred că jurații
‎au crezut că a acționat ‎în legitimă apărare.
‎Cu siguranță, când oamenii încearcă…
‎să ascundă dovezile unui omor,
‎și cu siguranță ascunderea cadavrului ‎tinde să-ți lase impresia
‎că cel care face asta ‎are conștiința încărcată…
‎DUPĂ TREI ZILE DE DOVEZI, ‎JURIUL S-A RETRAS SĂ IA O DECIZIE
‎Dacă ar fi acceptat argumentul ‎legitimei apărări al dnei Donahue,
‎ar fi fost găsită complet nevinovată.
‎Dar au găsit-o vinovată de omor.
‎PE 29 IANUARIE 2019, JEMA DONAHUE A FOST ‎CONDAMNATĂ LA ZECE ANI DE ÎNCHISOARE
‎Cred că deciziile luate ‎după uciderea lui Javon
‎au trimis-o la închisoare.
‎Decizia de a îngropa cadavrul
‎n-a fost văzută cu ochi buni ‎de mulți membri ai juriului.
‎PIAȚA ISTORICĂ A ORAȘULUI KANSAS
‎Mama ei ar fi putut acționa altfel.
‎Nu știu dacă în mintea mamei ei
‎chiar a fost o alegere,
‎dar ascunderea cadavrului lui Javon
‎a înrăutățit mult situația Jemei.
‎O învinuiesc pe mama
‎pentru multe lucruri ‎care mi s-au întâmplat în adolescență.
‎Nu prea aveam voie să am prieteni.
‎Mama verifica pe toată lumea.
‎Așa că stăteam mult acasă.
‎Să devină un paria social
‎la o vârstă fragedă pentru o agresiune ‎sexuală pe care n-o putea împiedica…
‎Apoi…
‎împiedicarea oricărui tip ‎de relație socială.
‎În esență, mama ei o ținea ostatică.
‎O ținea într-un loc atât de sigur,
‎încât era exagerat. ‎Sincer, s-a transformat
‎în abuz emoțional.
‎Să nu-ți lași copilul ‎să iasă din casă niciodată.
‎Dacă n-o lași să socializeze ‎într-o manieră normală,
‎sigur creezi ‎un sentiment de neputință dobândită.
‎Nu cred că e ceva rău intenționat.
‎Nu cred că relația lor ‎a fost vreodată sănătoasă.
‎LA MOMENTUL PROCESULUI, JEMA CERUSE ‎UN ORDIN DE RESTRICȚIE ÎMPOTRIVA MAMEI EI
‎Jema o descrie pe mama ei astfel: ‎„O femeie malefică, rea,
‎care e autoritară și răzbunătoare.
‎Dacă ar avea ocazia, m-ar omorî. ‎Sunt sigură.
‎M-ar îngropa ca pe soțul meu.”
‎E foarte posibil ca fraza
‎„M-ar îngropa ca pe soțul meu”
‎să însemne că Jema acceptă că:
‎„Situația mea e și mai gravă acum, ‎din cauza implicării ei.”
‎În timpul procesului,
‎am avut o relație tensionată ‎cu părinții mei.
‎Beam.
‎Făceam abuz de droguri.
‎Dacă mai cred azi că mama m-ar omorî ‎sau m-ar îngropa pe câmp?
‎Nu.
‎Am evoluat mult.
‎Nici nu mai e aceeași relație. ‎Nu mai suntem aceiași oameni.
‎Am făcut progrese mari, la fel și ea.
‎M-am schimbat ca părinte
‎dându-mi seama
‎că să fiu mama posesivă ‎a unui adult e greșit.
‎E vorba de viața sa, ‎alegerea sa, deciziile sale
‎și consecințele sale.
‎Partea asta din mine care mereu trebuia ‎să controleze și să rezolve probleme…
‎De ce să-mi creez mai multe probleme ‎decât am deja?
‎E pur și simplu… ‎Nu e problema mea. Nu trebuie s-o rezolv.
‎Sigur că aș proceda altfel.
‎Dau vina pe poliție că n-a venit.
‎Dar, până la urmă, eu le-am spus: ‎„Nu trebuie să veniți.
‎A fost o greșeală.”
‎Așa că totul a început din vina mea.
‎A început cu o minciună a mea.
‎Și trebuia să vină ziua ‎în care să recunosc.
‎Am învățat multe
‎despre responsabilitate
‎și importanța acesteia ‎pentru a învăța din propriile greșeli.
‎Am văzut îmbunătățiri mari la Jema
‎de când e încarcerată.
‎Se luminează la față ‎când o văd, când o vizitez.
‎Și mereu mă îmbrățișează, ‎mă sărută pe obraz.
‎Asta e fiica mea. ‎Ăsta e copilul pe care l-am avut.
‎LA PATRU LUNI DUPĂ PRIMUL INTERVIU, JEMA ‎A ACCEPTAT SĂ RĂSPUNDĂ LA NOI ÎNTREBĂRI
‎PROPRIETATEA ÎNCHISORII - ACCESUL INTERZIS
‎Când am ajuns la închisoare,
‎viața era un vacarm.
‎Dar, când am început ‎să profit de diferitele programe…
‎M-am înscris la „Emanciparea femeilor”.
‎Am reușit să privesc viața în închisoare ‎din altă perspectivă.
‎Nu era atât condamnare,
‎cât reabilitare.
‎De asemenea, aici,
‎am învățat ce e responsabilitatea,
‎căci ideea e că am făcut alegerile ‎pe care le-am făcut.
‎Împușcătura de la ceafă ‎ar fi fost mortală.
‎Împușcătura de sub bărbie a fost fatală.
‎N-ar fi putut să vorbească cu ea ‎și să-i spună că o iubește,
‎în acest moment gen ‎Romeo și Julieta, ‎și că aveau să moară împreună.
‎Asta nu s-a întâmplat.
‎N-a fost niciun moment ‎Romeo și Julieta, ‎în care Javon să zică: „Mă iubești?”
‎A zis: „O să murim împreună, nenorocito. ‎Până ce moartea ne va despărți.”
‎Astea au fost cuvintele lui ‎când mă azvârlea și mă trântea pe jos.
‎E o situație dificilă să decizi
‎a cui viață e mai importantă.
‎Sau dacă riști să lupți pentru viața ta.
‎Urăsc faptul
‎că trebuie să mă trezesc zilnic
‎și să știu că am luat viața cuiva.
‎Și, pe deasupra, ‎a unei persoane pe care o iubeam.
‎Îmi amintesc că i-am spus:
‎„Când vine poliția, Jema,
‎te rog, lasă-mă să le spun ‎că eu am făcut-o.”
‎Și ea a spus: „Nu, mamă.
‎N-am s-o fac.”
‎Admir
‎ce a riscat mama…
‎ajutându-mă și încercând să mă salveze.
‎A dat cu piciorul la tot.
‎Și, sincer,
‎și eu aș face-o pentru copiii mei.
‎N-aș proceda așa, dar…
‎facem ce trebuie ca să ne protejăm copiii.
‎JEMA DONAHUE VA FI ADMISIBILĂ ‎PENTRU ELIBERARE CONDIȚIONATĂ ÎN 2024
‎Acest moment din viața noastră ‎aproape s-a încheiat și…
‎cred că ne așteaptă doar zile bune.
‎Subtitrarea: Daniela Vereș